डिजिटल असमानता हमारे समाज में व्‍याप्‍त असमानता से भी जुड़ी हुई है। यह मौजूदा सामाजिक और आर्थिक दरार को बढ़ाती है। आय, शिक्षा, लिंग, उम्र और जातीयता के मामले में पहले से ही हाशिए पर खड़े समुदाय के पास कंप्‍यूटर और इंटरनेट तक पहुंच बनाने और उनके उपयोग के बहुत कम अवसर होंगे। (वॉशॉवेर 2003) इसका मतलब है कि नई तकनीक मौजूदा असमानता को कम करने के बजाय उसे और गहरा करेगी। (डी मैगियो और हार्जीताई 2001) सूचना प्राप्‍ति के मामले में गरीब समुदाय उस सामाजिक व्‍यवस्‍था में और भी पिछड़ सकता है, जहां कंप्‍यूटर में दक्षता को आर्थिक प्रगति, व्‍यक्‍तिगत उन्‍नति, बेहतर करिअर, शैक्षणिक अवसरों, सामाजिक समूहों तक पहुंचने और नागरिक प्रतिभागिता के अवसर प्राप्‍त करने का पर्याय माना गया है।